Diari Oficial de la Generalitat Valenciana


Sumari del DOGV 8820, del 26-05-2020 (2020/3589)

RESOLUCIÓ de 20 de maig de 2020, del director general de Relacions amb les Corts, per la qual es publica el conveni entre la Generalitat, a través de la Vicepresidència Segona del Consell i Conselleria d'Habitatge i Arquitectura Bioclimàtica, i la Universitat d'Alacant, per a la creació de la Càtedra d'Arquitectura Sostenible.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8820

Data del DOGV
:   26-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3589


Data del document
:   20-05-2020

Organisme emissor
:   Presidència de la Generalitat

Tipus de document
:   Resolució

RESOLUCIÓ de 20 de maig de 2020, del director general de Relacions amb les Corts, per la qual es publica el conveni entre la Generalitat, a través de la Vicepresidència Segona del Consell i Conselleria d'Habitatge i Arquitectura Bioclimàtica, i la Universitat d'Alacant, per a la creació de la Càtedra d'Arquitectura Sostenible. [2020/3589]  
La Generalitat, a través de la Vicepresidència Segona i Conselleria d'Habitatge i Arquitectura Bioclimàtica, i la Universitat d'Alacant han subscrit, prèvia tramitació reglamentària, el dia 19 de maig de 2020, el conveni per la creació de la Càtedra Arquitectura Sostenible, i d'acord amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 20 de maig de 2020 i número 229/2020, és procedent la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
  
València, 20 de maig de 2020.- El director general de Relacions amb les Corts: Antonio Torres Salvador.  
  
  
Conveni marc entre la Generalitat, a través de la Vicepresidència Segona i Conselleria d'Habitatge i Arquitectura Bioclimàtica i la Universitat d'Alacant, per a la creació de la Càtedra Arquitectura Sostenible.  
  
València, 19 de maig de 2020  
  
Reunits  
D'una part, Rubén Martínez Dalmau, en qualitat de vicepresident segon del Consell i conseller d'Habitatge i Arquitectura Bioclimàtica, en virtut del nomenament mitjançant el Decret 6/2019, de 17 de juny, del president de la Generalitat (DOGV 8572, 17.06.2019), per la qual es nomena les persones titulars de les vicepresidències i les conselleries, secretaria i portaveu del Consell, en nom i representació d'aquesta de conformitat amb el que s'estableix en l'Acord de 2 de març de 2020, de la Vicepresidència Segona i Conselleria d'Habitatge i Arquitectura Bioclimàtica, segons el qual es reclama per al present conveni la competència que resideix la persona titular de la secretaria autonòmica d'Arquitectura Bioclimàtica i Sostenibilitat Energètica segons la Resolució de 2 d'agost de 2019, del vicepresident segon del Consell i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, publicat en el DOGV número 8609 de 08.08.2019, i expressament facultat per a la signatura del present conveni per l'Acord del Consell de data 6 de març de 2020.  
D'una altra part, Manuel Palomar Sanz, rector de la Universitat d'Alacant, nomenament que acredita mitjançant el Decret 57/2016, de 13 de maig, del Consell de la Generalitat (DOGV 7784, 17.05.2016), i en nom i representació d'aquest organisme, en virtut de les atribucions conferides per raó del seu càrrec conforme amb el que es disposa en l'article 63 de l'Estatut de la Universitat d'Alacant i situat al Campus de Sant Vicent del Raspeig, Ap. 99, I-03940 Alacant (Espanya).  
  
Les parts, en la representació que tenen respectivament, es reconeixen conjuntament competència i capacitat per a subscriure aquest conveni i, a aquest efecte,  
  
Exposen  
I. Que totes dues entitats tenen objectius i interessos en els camps formatiu, científic, tecnològic i cultural.  
II. Que la Vicepresidència Segona i Conselleria d'Habitatge i Arquitectura Bioclimàtica (d'ara en avant la Conselleria) manifesta l'interés a col·laborar en activitats formatives, d'investigació aplicada i de transferència del coneixement en el territori valencià, a fi d'ampliar les activitats de l'àrea d'innovació en matèria d'arquitectura d'aquesta Conselleria.  
III. Que la Universitat d'Alacant (d'ara en avant la UA) està interessada a col·laborar amb la Conselleria en el desenvolupament d'aquesta mena d'iniciatives, realitzant programes formatius, culturals i de reflexió universitària orientats cap al coneixement i la difusió de les temàtiques que són competències de la Conselleria en matèria d'arquitectura.  
IV. La creació de la Càtedra Arquitectura Sostenible té com a finalitat desenvolupar activitats d'investigació, docents i de difusió sobre futures estratègies i accions relacionades amb la necessària transició ecològica en l'àmbit de l'arquitectura, així com amb el foment de la qualitat de l'entorn construït potenciant un enfocament integrat, una sensibilitat cultural i una visió humanista que repercutisca en el benestar de les persones i la sostenibilitat social i ambiental.  
V. La càtedra realitzarà una labor centrada en la potenciació de seminaris, jornades, conferències, concursos, exposicions, estudis i tallers l'objectiu dels quals serà la investigació, la formació especialitzada i la difusió pública dels seus avanços dins d'un marc d'anàlisi, possibilitant una informació rellevant per a les decisions a prendre per part de la Conselleria.  
VI. La finalitat, per tant, és aconseguir que la Càtedra Arquitectura Sostenible siga una relació decisiva i funcional entre l'activitat educativa i investigadora de la Universitat amb el disseny, planificació, gestió i execució d'espai construït, tant d'obra nova com rehabilitació en la Comunitat Valenciana en línia amb els objectius d'aquesta Conselleria.  
  
VII. Tenint en compte el que s'ha exposat, la UA i la Conselleria estimen oportú formalitzar el present conveni, d'acord amb les següents,  
  
  
CLÀUSULES  
  
Primera. Objectiu del conveni  
En execució dels objectius anteriors, és objecte del present conveni la creació per la Universitat d'Alacant de la Càtedra Arquitectura Sostenible com una plataforma acadèmica que pretén constituir un espai d'investigació, ateses les noves necessitats en matèria de transició ecològica i millora de la qualitat de l'entorn construït, així com la divulgació i la transferència del coneixement vinculat a aquestes temàtiques i determinar el marc entre la Conselleria i la Universitat d'Alacant en el foment del coneixement i difusió de temàtiques relacionades amb l'arquitectura i la seua relació amb la societat.  
  
El desenvolupament d'aquestes activitats ha de ser dut a terme a través del Grau en Fonaments de l'Arquitectura i Màster d'Arquitectura de l'Escola Politècnica Superior (EPS) de la Universitat d'Alacant. Així mateix, en funció dels projectes concrets realitzats per la Càtedra, poden col·laborar en aquests altres centres, departaments i instituts.  
  
Segona. Activitats de la Càtedra  
Amb la finalitat de complir els objectius definits en la clàusula anterior la Càtedra ha de desenvolupar, entre altres, les següents activitats:  
  
1. Activitats de divulgació i transferència de coneixement  
- Realització de jornades de divulgació tècnica, tecnològica i artística.  
- Publicacions sobre temes d'interés en l'àmbit de la Càtedra.  
- Promoció en esdeveniments científics, tècnics i artístics.  
- Organització d'exposicions i promoció d'activitats culturals.  
  
- Divulgació de les activitats de la Càtedra  
- Conferències, seminaris i tallers.  
- Organització i convocatòria de concursos.  
2. Activitats de recerca i desenvolupament  
- Desenvolupament de línies d'investigació conjunta.  
- Suport en la realització de tesis doctorals en l'àrea de coneixement de la Càtedra.  
- Realització d'estudis i treballs de recerca.  
- Promoció de trobades nacionals i internacionals d'experts en l'àrea d'interés de la Càtedra.  
I qualsevol altra activitat que la comissió de seguiment de la Càtedra considere d'interés i acorde, dins de les disponibilitats econòmiques de la Càtedra i de les finalitats que constitueixen l'objecte del present conveni.  
Les activitats que es desenvolupen a l'empara de la Càtedra queden subjectes a la normativa de la Universitat d'Alacant.  
  
Tercera. Convenis i acords singulars  
Per al desenvolupament d'activitats específiques contemplades en la clàusula segona d'aquest conveni, les parts han de subscriure els oportuns convenis o acords singulars.  
La Vicepresidència segona i Conselleria d'Habitatge i Arquitectura Bioclimàtica ha de finançar aquestes activitats amb una aportació anual prevista en els pressupostos de la Generalitat de l'exercici corresponent. L'aportació econòmica s'establirà en cada conveni concret.  
  
  
Quarta. Obligacions econòmiques  
L'aplicació i execució d'aquest conveni, incloent-hi a aquest efecte tots els actes jurídics que pogueren dictar-se en la seua execució i desenvolupament, no pot suposar obligacions econòmiques per a la Generalitat i, en tot cas, ha de ser atesa amb els seus mitjans personals i materials.  
  
Cinquena. Òrgan mixt de seguiment i control  
Per al compliment dels compromisos i seguiment de la marxa del Conveni es constituirà una comissió de seguiment. Estarà integrada per 2 representants de la UA, 2 de la Conselleria i el director de la Càtedra. S'ha de constituir en el termini de 15 dies a partir de l'entrada en vigor del present Conveni i es reunirà sempre que siga sol·licitat per alguna de les parts signants.  
La Comissió ha de vetlar pel bon compliment del present conveni, i per a això podrà aprovar les directrius que ho desenvolupen i resoldre els conflictes que puguen sorgir entre les parts.  
Una còpia de les actes, acords o informes que, si escau, emeta la comissió de seguiment, en el desenvolupament i execució de les funcions que tinguera assignades serà remesa a la Direcció General d'Innovació Ecològica en la Construcció, dependent de la Conselleria que s'esmenta.  
  
Sisena. Ubicació i seu  
Les activitats objecte del Conveni referent a la Càtedra Arquitectura Sostenible s'han de fer en la seu de les instal·lacions pròpies de la UA o en qualsevol altre espai determinat de comú acord per totes dues institucions.  
  
Setena. Data d'inici de l'eficàcia i termini de vigència  
El present conveni entra en vigor en el moment de la signatura i la vigència ha de ser de quatre anys computats des d'aquesta data, i es pot prorrogar per un període igual per acord unànime de les parts, que es produirà, si no es denuncia el present conveni, en qualsevol moment abans de la finalització del termini de vigència previst.  
  
Huitena. Confidencialitat  
La confidencialitat i la publicació de resultats s'han de regular, de mutu acord entre la UA i la Conselleria, mitjançant un conveni específic, si s'estima oportú.  
  
Novena. Extinció del Conveni  
El present conveni s'extingirà quan concórrega qualsevol de les següents causes de resolució:  
a) Pel transcurs del termini de vigència del conveni sense haver acordat la pròrroga d'aquest.  
b) Per mutu acord entre les parts.  
c) Per decisió unilateral d'una de les parts, mitjançant comunicació expressa per escrit a l'altra part amb dos mesos d'antelació a la data en què haja de considerar-se rescindit.  
d) Per incompliment de les obligacions i dels compromisos assumits per cadascuna de les parts en el present conveni. En aquest cas, qualsevol de les parts podrà notificar a la part incomplidora un requeriment perquè complisca en un determinat termini amb les obligacions o compromisos que es consideren incomplits, en els termes establits en l'article 51.2 de la Llei 40/2015, d'1 d'octubre, de règim jurídic del sector públic.  
e) Per decisió judicial declaratòria de la nul·litat del conveni.  
f) Per qualsevol altra causa diferent de les anteriors, establides en el conveni o en les lleis.  
  
Desena. Efectes de la resolució del present conveni  
El compliment i la resolució del present conveni donaran lloc a la liquidació d'aquest, a fi de determinar les obligacions i compromisos de cadascuna de les parts, en els termes establits en l'article 52 de la Llei 40/2015.  
  
Onzena. Nomenament del director de la Càtedra  
El procediment per a nomenar a la persona que dirigisca la Càtedra serà el següent: després d'haver oït la proposta de la Comissió, el rector de la Universitat d'Alacant farà, si escau, el nomenament que haurà de recaure necessàriament en un/a professor/a de la Universitat d'Alacant. Les seues funcions seran aquelles que es determinen per la Comissió Mixta, de conformitat amb la normativa de la Universitat d'Alacant.  
  
Dotzena. Jurisdicció  
El present conveni té naturalesa administrativa i es regeix per les normes del dret administratiu, i seria competent en cas de conflicte la jurisdicció contenciosa administrativa.  
  
Tretzena. Publicitat  
S'ha de donar publicitat al text íntegre del conveni marc en els termes establits en els articles 9.1.c, 10.1 i 2 de la Llei 2/2015, en el termini de deu dies hàbils des de la inscripció del conveni en el Registre de Convenis de la Generalitat. Així mateix, s'ha de complir l'obligació de publicar el conveni marc en el DOGV, tal com disposa l'article 20 del Decret 176/2014, de 10 d'octubre, del Consell.  
  
Catorzena. Jurisdicció  
El present conveni té naturalesa administrativa i es regeix per les normes del dret administratiu. Hi és competent, en cas de conflicte, la jurisdicció contenciosa administrativa.  
  
I en prova de conformitat de tot açò, signen per duplicat el present conveni al lloc i en la data indicats en l'inici.  
  
El vicepresident segon del Consell i conseller d'Habitatge i Arquitectura Bioclimàtica: Rubén Martínez Dalmau.  
El rector de la Universitat d'Alacant: Manuel Palomar Sanz.